

ΕΛΛΗΝΙΚΗ ΔΗΜΟΚΡΑΤΙΑ Πειραιάς 08/10/2021

**ΥΠΟΥΡΓΕΙΟ ΝΑΥΤΙΛΙΑΣ ΚΑΙ** Αριθ. Πρωτ. : 3438.2.1/94/2021

**ΝΗΣΙΩΤΙΚΗΣ ΠΟΛΙΤΙΚΗΣ**

ΚΕΝΤΡΙΚΟ ΛΙΜΕΝΑΡΧΕΙΟ ΠΕΙΡΑΙΑ

# ΠΛΟΗΓΙΚΟΣ ΣΤΑΘΜΟΣ ΠΕΙΡΑΙΑ

# 

Ταχ.Δ/νση: Κεντρικός Λιμένας Πειραιά

Θέση Παλατάκι- Πύλη Ε11

Ταχ. Κώδικας: 185 38 Πειραιάς

Πληροφορίες: Υποπλοίαρχος Λ.Σ.

Βενετικάκη Δέσποινα

Τηλέφωνο: 210 4512721

# Email: piraeus.pilots@yna.gov.gr

**ΑΝΑΚΟΙΝΩΣΗ - ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**1.** Το Κεντρικό Λιμεναρχείο Πειραιά ανακοινώνει ότι προτίθεται να προβεί **στη διενέργεια διαγωνισμού για** **την αντικατάσταση της παλαιάς δεξαμενής ημερήσιας κατανάλωσης καυσίμων της πλοηγίδος Π.Υ. 54 του Πλοηγικού Σταθμού Πειραιά με νέα.**

**2.** Η προϋπολογισθείσα δαπάνη ανέρχεται στο ποσό των **τεσσάρων χιλιάδων επτακοσίων ογδόντα ευρώ (4.780,00€**), συμπεριλαμβανομένου των νόμιμων κρατήσεων και απαλλασσομένου ΦΠΑ.

**3.** Οι ενδιαφερόμενοι μπορούν να λαμβάνουν σχετικές πληροφορίες από τον Πλοηγικό Σταθμό Πειραιά στο τηλέφωνο 210 4512721, προκειμένου να καταθέσουν την προσφορά τους εντός σφραγισμένου φακέλου με την ένδειξη : **«Προσφορά για την αντικατάσταση της παλαιάς δεξαμενής ημερήσιας κατανάλωσης καυσίμων της πλοηγίδος Π.Υ. 54 του Πλοηγικού Σταθμού Πειραιά με νέα» μέχρι και την 19/10/2021 και ώρα 10:00** **π.μ.** κατά τις εργάσιμες ημέρες και ώρες στην Γενική Γραμματεία του Κεντρικού Λιμεναρχείου Πειραιά, ενώ θα αποσφραγιστούν και αξιολογηθούν στο κτίριο του Πλοηγικού Σταθμού Πειραιά με διεύθυνση Κεντρικός Λιμένας Πειραιά, θέση Παλατάκι.

Ο ΚΕΝΤΡΙΚΟΣ ΛΙΜΕΝΑΡΧΗΣ ΠΕΙΡΑΙΑ

Αρχιπλοίαρχος Λ.Σ. ΣΚΑΝΔΑΛΗΣ Γεώργιος

ΕΠΙΣΥΝΑΠΤΟΝΤΑΙ:

Τεχνικές Προδιαγραφές (Φ.03)

# ΤΕΧΝΙΚΕΣ ΠΡΟΔΙΑΓΡΑΦΕΣ

# I. ΓΕΝΙΚΑ

Στο παρόν έγγραφο περιγράφονται οι τεχνικές προδιαγραφές για την **αντικατάσταση της παλαιάς δεξαμενής ημερήσιας κατανάλωσης καυσίμων της πλοηγίδος Π.Υ. 54 του Πλοηγικού Σταθμού Πειραιά με νέα**.

# II. ΠΡΟΫΠΟΛΟΓΙΣΜΟΣ ΔΑΠΑΝΗΣ

Η προϋπολογισθείσα δαπάνη ανέρχεται στο ποσό των **τεσσάρων** **χιλιάδων επτακοσίων ογδόντα ευρώ #4.780,00 €# συμπεριλαμβανομένων των νομίμων κρατήσεων υπέρ Δημοσίου και απαλλασσομένου του Φ.Π.Α..**

**III. ΚΡΙΤΗΡΙΟ ΚΑΤΑΚΥΡΩΣΗΣ**

Κριτήριο κατακύρωσης της παρούσης ορίζεται η χαμηλότερη τιμή.

**IV. ΠΕΡΙΓΡΑΦΗ ΕΙΔΩΝ**

Η αντικατάσταση της παλαιάς δεξαμενής ημερήσιας κατανάλωσης καυσίμων της πλοηγίδος Π.Υ. 54 του Πλοηγικού Σταθμού Πειραιά με νέα, έχει ως εξής :

|  |  |
| --- | --- |
| **Α/Α** | **ΠΕΡΙΓΡΑΦΗ ΑΝΤΙΚΑΤΑΣΤΑΣΗΣ ΔΕΞΑΜΕΝΗΣ ΗΜΕΡΗΣΙΑΣ ΚΑΤΑΝΑΛΩΣΗΣ ΚΑΥΣΙΜΩΝ Π.Υ.54** |
| **01** | ΕΞΑΡΜΩΣΗ ΤΟΥ ΠΑΓΚΟΥ ΚΑΙ ΤΩΝ ΠΑΡΕΛΚΟΜΕΝΩΝ ΓΙΑ ΤΗΝ ΕΞΑΓΩΓΗ ΤΗΣ ΠΑΛΑΙΑΣ ΔΕΞΑΜΕΝΗΣ |
| **02** | ΚΑΤΑΣΚΕΥΗ ΝΕΑΣ ΑΠΟ ΑΝΟΞΕΙΔΩΤΗ ΛΑΜΑΡΙΝΑ 316Ltype 1.200χιλ. Χ 2.500χιλ. με 3χιλ. πάχος.  ΔΙΑΣΤΑΣΕΙΣ: ΜΗΚΟΣ 820 ΧΙΛ. ΠΛΑΤΟΣ 700 ΧΙΛ.  ΥΨΟΣ 360 ΧΙΛ. |
| **03** | ΚΑΤΑΣΚΕΥΗ ΚΑΙ ΤΟΠΟΘΕΤΗΣΗ ΘΥΡΑΣ ΕΠΙΣΚΕΨΕΩΣ, ΜΠΟΥΛΜΕΔΩΝ ΚΑΙ ΣΥΝΔΕΣΜΩΝ ΣΥΓΚΡΑΤΗΣΗΣ ΤΗΣ |
| **04** | ΠΡΟΜΗΘΕΙΑ ΚΑΙ ΤΟΠΟΘΕΤΗΣΗ ΟΛΩΝ ΤΩΝ ΠΑΡΕΛΚΟΜΕΝΩΝ ΓΙΑ ΤΗΝ ΣΥΝΔΕΣΗ ΤΗΣ ΔΕΞΑΜΕΝΗΣ |
| **05** | ΜΕΤΑΦΟΡΑ ΚΑΙ ΤΟΠΟΘΕΤΗΣΗΣ ΣΤΟ ΣΚΑΦΟΣ ΚΑΙ ΟΛΩΝ ΤΩΝ ΠΑΡΕΛΚΟΜΕΝΩΝ ΣΥΝΔΕΣΗΣ |

**Επισημαίνεται ότι πριν την υποβολή της προσφοράς, κατόπιν προσυνεννόησης με την αρμόδια Υπηρεσία, συνιστάται ο επιτόπιος έλεγχος – αυτοψία στην πλοηγίδα Π.Υ. 54 του Πλοηγικού Σταθμού Πειραιά.**

**V. ΤΟΠΟΣ ΠΑΡΑΔΟΣΗΣ**

Ως τόπος παράδοσης των υπό προμήθεια ειδών ορίζεται ο Πλοηγικός Σταθμός Πειραιά, Θέση Παλατάκι, Πύλη Ε11, εντός Κεντρικού Λιμένα Πειραιά.

**VI. ΧΡΟΝΟΣ ΠΑΡΑΔΟΣΗΣ**

Ως χρόνος παράδοσης των υπό προμήθεια ειδών και εργασιών ορίζεται το χρονικό διάστημα των τριάντα (30) ημερών από την επόμενη ημέρα της υπογραφής της σύμβασης.

**VII. ΠΑΡΑΚΟΛΟΥΘΗΣΗ – ΠΑΡΑΛΑΒΗ**

Η παρακολούθηση της ορθής εκτέλεσης της σύμβασης θα πραγματοποιηθεί από την αρμόδια επιτροπή Παρακολούθησης Παραλαβής Ειδών και Υπηρεσιών του Κ.Λ.Π./Π.Σ.Π., η οποία θα πραγματοποιήσει την παραλαβή των συμβατικών ειδών.

**VIII. ΕΓΓΥΗΣΕΙΣ**

**ΕΓΓΥΗΣΗ ΚΑΛΗΣ ΛΕΙΤΟΥΡΓΙΑΣ**

Τα υπό προμήθεια είδη θα πρέπει να συνοδεύονται από εγγύηση καλής κατάστασης και λειτουργίας, η χρονική διάρκεια της οποίας δεν μπορεί να είναι μικρότερη του ενός (01) έτους και εκκινεί από την ημερομηνία οριστικής ποιοτικής και ποσοτικής παραλαβής των ειδών.

Σε περίπτωση απαίτησης αντικατάστασης ή επισκευής στα πλαίσια της παρεχόμενης εγγύησης μέρους των υπό προμήθεια ειδών, ο χρόνος ισχύος της εγγύησης καλής λειτουργίας θα ανανεώνεται και θα παρατείνεται κατ’ ελάχιστο αντίστοιχα με τον απωλεσθέντα χρόνο εκτός λειτουργίας/ μη προβλεπόμενης λειτουργίας του υλικού.

**ΥΠΟΒΟΛΗ ΠΡΟΣΦΟΡΑΣ**

Οι προσφέροντες δύνανται να υποβάλλουν προσφορά σε σφραγισμένο φάκελο στον οποίο θα αναγράφονται ευκρινώς (άρθρο 92 του Ν. 4412/16) τα κάτωθι:

α) Η λέξη **ΠΡΟΣΦΟΡΑ**,

β) Η επωνυμία της Αναθέτουσας Αρχής (**Κ.Λ.ΠΕΙΡΑΙΑ/ΠΛΟΗΓΙΚΟΣ ΣΤΑΘΜΟΣ ΠΕΙΡΑΙΑ**),

γ) Ο τίτλος της προμήθειας (**ΑΝΤΙΚΑΤΑΣΤΑΣΗ ΠΑΛΑΙΑΣ ΔΕΞΑΜΕΝΗΣ ΗΜΕΡΗΣΙΑΣ ΚΑΤΑΝΑΛΩΣΗΣ ΚΑΥΣΙΜΩΝ ΠΛΟΗΓΙΔΟΣ**

**Π.Υ.54 ΠΛΟΗΓΙΚΟΥ ΣΤΑΘΜΟΥ ΠΕΙΡΑΙΑ ΜΕ ΝΕΑ)**

δ) Η καταληκτική ημερομηνία υποβολής προσφορών **( 19 –10 – 2021**),

ε) Τα στοιχεία του οικονομικού φορέα.

Ο κυρίως φάκελος θα περιλαμβάνει δύο (02) υποφακέλους με την ένδειξη «ΤΕΧΝΙΚΗ ΠΡΟΣΦΟΡΑ» και «ΟΙΚΟΝΟΜΙΚΗ ΠΡΟΣΦΟΡΑ». Οι υποβληθείσες προσφορές θα είναι σύμφωνα με τα διαλαμβανόμενα στον φάκελο των τεχνικών απαιτήσεων και θα περιέχουν τα κάτωθι:

**1. ΦΑΚΕΛΛΟΣ ΤΕΧΝΙΚΗΣ ΠΡΟΣΦΟΡΑΣ**

Στο σφραγισμένο φάκελο **«ΤΕΧΝΙΚΗ ΠΡΟΣΦΟΡΑ»** τοποθετούνται κάθε έγγραφο και δικαιολογητικό που τεκμηριώνει την τεχνική επάρκεια του οικονομικού φορέα (του προσφέροντος) σύμφωνα με τις Τεχνικές Προδιαγραφές και σε κάθε περίπτωση:

* Υπεύθυνη Δήλωση του Ν. 1599/1986 (ΦΕΚ Α΄75) υπογεγραμμένη από τον νόμιμο εκπρόσωπο του οικονομικού φορέα που επιθυμεί να υποβάλει προσφορά με την οποία ο προσφέρων θα δηλώνει ότι έχει λάβει γνώση και αποδέχεται πλήρως όλους τους όρους και προδιαγραφές της εκδήλωσης ενδιαφέροντος.
* Τεχνική περιγραφή των υπό προμήθεια αγαθών-εργασιών.

**2. ΦΑΚΕΛΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ**

Στον σφραγισμένο φάκελο **«ΟΙΚΟΝΟΜΙΚΗ ΠΡΟΣΦΟΡΑ»** θα πρέπει να συμπεριληφθούν τα κάτωθι:

- Πλήρης και σαφής περιγραφή των υπό προμήθεια ειδών..

- Την προσφερόμενη τιμή σε Ευρώ η οποία θα αναγράφεται αριθμητικώς και ολογράφως. Σε περίπτωση διαφοροποίησης μεταξύ της αναγραφόμενης τιμής αριθμητικώς και ολογράφως, λαμβάνεται υπόψη η τιμή ολογράφως. Στην τιμή συμπεριλαμβάνονται οι υπέρ τρίτων κρατήσεις και κάθε άλλη επιβάρυνση κατά την κείμενη νομοθεσία – **μη συμπεριλαμβανομένου ΦΠΑ** για παράδοση των υπό προμήθεια ειδών στον τόπο και με τον τρόπο που προβλέπεται στα έγγραφα της σύμβασης.

- Ο χρόνος ισχύος της προσφοράς (τουλάχιστον τρείς μήνες).

Οι προσφέροντες υποχρεούνται να αναλύουν το τίμημα της προσφοράς τους σύμφωνα με τον πίνακα που ακολουθεί:

**ΟΙΚΟΝΟΜΙΚΗ ΠΡΟΣΦΟΡΑ**

|  |  |  |  |
| --- | --- | --- | --- |
| **Α/Α** | **ΠΕΡΙΓΡΑΦΗ ΕΙΔΩΝ** | **ΚΟΣΤΟΣ (ΣΥΜΠΕΡΙΛΑΜΒΑΝΟΝΤΑΙ ΝΟΜΙΜΕΣ ΚΡΑΤΗΣΕΙΣ ΑΠΑΛΛΑΣΣΕΤΑΙ ΤΟΥ ΦΠΑ)** | **ΣΥΝΟΛΙΚΗ ΤΙΜΗ** |
|  |  |  |  |

**Η τεχνική προσφορά αποσφραγίζεται πρώτη και μόνο αν γίνει αυτή αποδεκτή, αποσφραγίζεται και η οικονομική προσφορά.**

**ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΚΑΤΑΚΥΡΩΣΗΣ**

Ο Προσωρινός Ανάδοχος**,** ενημερώνεται εγγράφως από την Επιτροπή αξιολόγησης μέσω της επισπεύδουσας Υπηρεσίας (Κ.Λ.Π./Π.Σ.Π.) για την υποβολή των δικαιολογητικών κατακύρωσης, όπως αυτά προβλέπονται στο άρθρο 73 και 74 του Ν. 4412/16 (ΦΕΚ Α΄147), **σε σφραγισμένο φάκελο** εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης του. Ο φάκελος αυτός, ο οποίος θα φέρει την ένδειξη ¨ ΦΑΚΕΛΟΣ ΔΙΚΑΙΟΛΟΓΗΤΙΚΩΝ ΚΑΤΑΚΥΡΩΣΗΣ¨ και τον τίτλο της προμήθειας, θα περιλαμβάνει, **επί ποινή απόρριψης,** τα κάτωθι:

**Α. Απόσπασμα σχετικού μητρώου,** όπως του ποινικού μητρώου ή ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι δεν υπάρχει εις βάρος του αμετάκλητη καταδικαστική απόφαση για τις περιπτώσεις που αναφέρονται στην παράγραφο 1 του άρθρου 73 του Ν. 4412/2016 (Φ.Ε.Κ. Α΄ 147).

Η υποχρέωση προσκόμισης του ως άνω αποσπάσματος αφορά **και** στα πρόσωπα με την ιδιότητα μέλους του διοικητικού, διευθυντικού ή εποπτικού οργάνου του οικονομικού φορέα ή προσώπου που έχει εξουσία εκπροσώπησης, λήψης αποφάσεων ή ελέγχου σε αυτό, ιδίως τους διαχειριστές Ε.Π.Ε. και προσωπικών εταιριών Ο.Ε. και Ε.Ε. καθώς και τον Διευθύνοντα Σύμβουλο και όλα τα μέλη του Διοικητικού Συμβουλίου Ανώνυμων Εταιριών.

**Εφόσον με την προσκόμιση του ανωτέρω αποσπάσματος προκύπτει εις βάρος του οικονομικού φορέα αμετάκλητη καταδικαστική απόφαση έστω για έναν από τους λόγους που προβλέπονται στην παράγραφο 1 του άρθρου 73 του Ν. 4412/2016 (Φ.Ε.Κ. Α΄ 147), η αναθέτουσα Αρχή, αποκλείει τον οικονομικό φορέα από τη συμμετοχή στη διαδικασία σύναψης σύμβασης.**

**B.** Πιστοποιητικό που εκδίδεται από την αρμόδια κατά περίπτωση αρχή, από το οποίο να προκύπτει ότι κατά την ημερομηνία της ως άνω ειδοποίησής είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές του υποχρεώσεις **(ήτοι φορολογική και ασφαλιστική ενημερότητα).**

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υποβλήθηκαν, απορρίπτεται εξ ολοκλήρου η προσφορά του υποψηφίου αναδόχου **και η ανάθεση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, εφόσον υπάρχει άλλη αποδεκτή οικονομική προσφορά και εφόσον τα ¨ Δικαιολογητικά Κατακύρωσης¨ πληρούν τις προϋποθέσεις.**